Harry Potter og dødstalismanene – del 2

Harry Potter og dødstalismanene – del 2 er annen og siste del av filmatiseringen av boken Harry Potter og dødstalismanene, skrevet av J.K. Rowling. Filmen er regissert av David Yates, og har nok en gang Daniel Radcliffe, Rupert Grint og Emma Watson i rollene som hovedkarakterene Harry, Ronny og Hermine.

Handling 
Harry, Ronny og Hermine greide så vidt det var å komme seg unna dødseterne i Malfanghus, og har nå søkt tilflukt hos Rulle og Fleur. Men trioen har ingen planer om å bli der lenge: med hjelp fra gnomen Klotak bryter de seg inn i Flirgott-hvelvet til Bellatrix DeMons i deres evinnelige jakt etter malacruxer. Harry kommer stadig nærmere å kunne beseire Voldemort og dermed oppfylle sin skjebne, men han oppdager etter hvert at det kan være lettere sagt enn gjort. De må nemlig inn på fiendens grunn, på Galtvort, for å finne og ødelegge de siste malacruxene og deretter sammen med venner og allierte utkjempe et siste, episk slag mot Voldemort og hans drabanter.

Rolleliste

Økonomisk suksess 
Filmen håvet inn hele 1,3 milliarder dollar på verdensbasis. Dette gjorde den til den tredje mest inntektsbringende i historien, bak Titanic og Avatar, og den 13de mest innbringende gjennom tidene i USA. Dette gjorde den også til den mest innbringende filmen i Harry Potter-serien (den nest mest innbringende inflasjonsjustert). 

Den innbrakte over 62 millioner kroner i Norge (13 millioner kr i åpningshelga).

Den innbrakte $483,2 millioner (2,4 mrd. kr) i åpningshelgen, hvorav $169 millioner (938 mill. kr) i USA alene. Dette sikret den historiens beste resultat i en amerikansk åpningshelg. Den satte også nye rekorder for blant annet åpningsdagen (91 millioner dollar), åpningshelgen på verdensbasis (483 millioner dollar) og den filmen som raskest har nådd 1 million innspilte dollar (19 dager, en rekord den deler med Avatar).

Priser

Trivia 
 Den siste filmen av åtte basert på bøkene til J.K. Rowling.
 Kate Winslet ble tilbudt rollen som Helena Ravnklo, men agenten hennes avslo det før hun i det hele tatt fikk vurdert det, med den grunn at «hun ikke skulle følge i fotsporene til så å si alle de andre store britiske skuespillerne, som er en del av Potter-verdenen.» Kelly Macdonald fikk rollen i stedet.
 Den første filmen hvor Hermine flyr en sopelime.
 Det meste av filmen (fra Flirgott-ranet til slaget om Galtvort) foregår over én dag handlingsmessig.
 Det har blitt ryktet at det oppstod en stor brann på Galtvort-settet under filming, slik at brannmennene måtte slite i 40 minutter for å slukke den. Det påførte naturligvis settet store skader, men ingen personer kom til skade.
 I serien har Voldemort kreatert malacruxer for å lure seg unna døden. Navnet Voldemort er fransk for "å flykte fra døden".
 Daniel Radcliffe brukte 160 sett med briller og ødela 80 tryllestaver (siden han også brukte dem som trommestikker) gjennom hele serien.
 Skuespillere som har vært med i alle åtte filmene: Daniel Radcliffe, Rupert Grint, Emma Watson, Alan Rickman, Robbie Coltrane, Tom Felton, Bonnie Wright, Matthew Lewis, Warwick Davis, James Phelps, Oliver Phelps, Geraldine Somerville, Devon Murray og Josh Herdman.
 Når David Heyman fikk spørsmålet om hvilke britiske skuespillere han gjerne skulle hatt med i serien, men som ikke var det, svarte han: Eileen Atkins, Ian McKellen, Daniel Day-Lewis, Daniel Craig, James McAvoy og Anne-Marie Duff. Når Daniel Radcliffe fikk det samme spørsmålet, svarte han Helen Mirren, Judi Dench og Stephen Fry.

Referanser

Eksterne lenker 
 
 

Filmer basert på bøker
Filmer fra 2011
Harry Potter-filmer
Britiske fantasyfilmer
Britiske eventyrfilmer
Engelskspråklige filmer
Oppfølgerfilmer